Den Vest-Sjællandske Avis, 1825-03-14
Endvidere meldes fra Cartagena under 13de Jan. at General-Capitainen for Magdalena Departementet har den 13de Jan. bekiendtgjort en Depesche fra General-Capitainen for Jsthmus Departementet i Panama General Soublette, hvori denne oversender ham ledsaget af Lykønskninger en Depesche fra Libertadoren Bolivars Peruanske Sekretair Hr. Thomas de Heres, dateret Lima den 18de Decbr., hvori det hedder: Det er overordentligt behageligt for mig at jeg kan paa befaling fra Hs. Excellence Libertadoren, som er beklædet med en dictatorisk Magt, berette at der Kl. 5 om Aftenen ere indløbne flere Depescher og deriblandt en fra General Sta Cruz, som bekræfter den Spanske Armees totale Nederlag ved Guamanguilla den 9de Decbr. Vicekongen La Serna, Generalerne Canterae og Valdes ere gjorte til Fanger. Den første er bleven haardt saaret. General Canterak som fulgte ham i Commanden kapitulerede med Gen. Sucre og gav derpaa Ordre til Commandanten i Callao, at overlevere Forterne og Castellerne til Hs. Excellence Libertadorens Disposition og til alle andre Spanske Anførere i heele Landet at underkaste sig Generalen; Oberstlieutenant Medina, som var afsendt med Depescherne fra General Sucre, og som havde hos sig Capitulationerne og Gen. Canteraes Befalinger blev paa Reisen angrebet og dræbt af nogle Rebeller, men saasnart jeg erholder hine skal jeg sende dem til Dem. Hs. Excellence Libertadoren overdrager mig at sige Dem: at han fritager vor nøie Allierede Republiken Columbia for enhver videre Opoffrelse for at hielpe Republiken Peru i denne Krig, som indtil den 9de d. M. er bleven først med den Spanske Magt i denne Deel af Amerika. Hs. Execellence anseer de 4000 Mand af Expeditionen fra Panama for fuldkomment tilstrækkelige for at sikkre Perus Frihed. – Man seer af det Foregaaende, at Libertadoren, efterat han havde gjort alt mueligt for at bringe Spanierne til en Træfning ved Apurimak, men som han ikke formaaede at tilveiebringe formedelst deres bestandige Tilbagemarsch, lod derpaa sin Armee staae opstillet imellem dem og Lima, og gik derpaa tilbagetil denne Hovedstad for at forestaae Regierings forretningerne, da han var fuldkommen vis paa at hans Armee, hvorover han havde overdraget Gen. Sucre Commanden, vilde seire dersom Fienderne skulle angribe den. Jmidlertid forekommer det saa forunderligt, at Libertadoren just i dette Øieblik vilde forlade sin Armee, saa at Bladet Times er kommen paa den Formodning, at de Spanske Generalers Angreb, Nederlag og Fangenskab har i Forveien været aftalt imellem ham og dem, hvortil maaskee General Olanetastruende Stilling imod dem har gjort dem tilbøielige. – Denne afgiørende Begivenhed er imidlertid fuldkommen sikker, thi den 4de Marts indløb der i London Breve fra Lima af 22de December, som paa nye bekræfte den. Besynderligt er det derfor at uagtet denne saa høist vigtige Efterretning ere dog de Sydamerikanske Statspapiire ikke stegne i London. Jmidlertid er der dog blevet oprettet et nyt Mexikansk Compagnie for at drive Biergværkerne i Mexico og de tilstødende Lande. Men der synes at være noget for, som giver en hemmelig Uroe, og som foraarsager en Spænding og Vaklen i Pengevæsenet. Om der ligger noget politisk til Grund derfor kan man ikke bestemt sige. Jmidlertid er saameget at bemærke at Coureer-Vexlingen imellem Hofferne er overmaade hyppig og virkelig paafaldende; især bemærkes dette i Brussel. Ogsaa til Stokholm ankom nyelig en Coureer til den Russiske Ambassadeur, som efter 3 Dages Forløb blev expederet tilbage til St. Petersborg.